“የዓለም የጥራት ቀን” በነገው ዕለት ይከበራል
የዓለም የጥራት ቀን” በነገው ዕለት በሀገራችን እንደሚከበር የኢትዮጵያ የተስማሚነት ምዘና ድርጅት አስታወቀ።በድርጅቱ የኮርፖሬት ኮሙኒኬሽንና ፕሮሞሽን አገልግሎት ሃላፊ አቶ ተኬ ብርሃኔ ለዋልታ እንደገለጹት ቀኑ ለሁለተኛ ጊዜ በሀገራችን የሚከበረው “ቅንጅታዊ አሰራር ለበለጠ ስኬት ” በሚል መሪ ቃል ነው።በነገው ዕለት ቀኑን አስመልክቶ የግንዛቤ ማስጨበጫ ወርክሾፕ እንደሚኖር የተናገሩት አቶ ተኬ፤ አምራቾች ፤ አገልግሎት ሰጪዎች ፤ ደንብ አስፈፃሚ አካላት ፤ ላኪዎችና አስመጪሚዎች ይሳተፉበታል ብለዋል።የሳይንስ እና ቴክኖሎጂ ሚኒስትር ወይዘሮ ደሚቱ ሃምቢሳን ጨምሮ የተለያዩ የመንግስት ባለስልጣናት በዕለቱ ዝግጅት ላይ ይገኛሉ ተብሎ እንደሚጠበቅም ሃላፊው አክለው ተናግረዋል።“የጥራት ቀን” በዓለም አቀፍ ደረጃ ሲከበር የዘንድሮው ለ25ኛ ጊዜ እንደሆነ የዋልታ ኢንፎርሜሽን ማዕከል ዘገባ ያመለክታል።